ઉંદરીની સારવાર: હાથીદાંતનો ઉપચાર ઉંદરીની સારવારમાં અમને શ્રેષ્ઠ જણાયો છે. હાથીદાંતના ચુરાને બાળીને તેની મસી બનાવવામાં આવે છે, તેમાં રસવંતી નામનું ઔષધ સરખા પ્રમાણમાં મેળવવામાં આવે છે. ત્યારબાદ તેમાં બકરીનું દૂધ નાખી પેસ્ટ- લૂગદી જેવું બનાવીને ખલમાં લસોટવામાં આવે છે. લસોટતાં પાવડર સુકાય એટલે ફરીથી બકરીનું દૂધ ઉમેરવું. આમ 21વાર બકરીનું દૂધ ઉમેરવાનું અને લસોટવાનું. આ પાવડરમાં કણજીનું તેલ નાખીને ઉંદરીના ચકામા પર લગાડવું. એ દારૂહળદરમાંથી બનતી ઔષધિ છે, જેનું મુખ્ય કામ લેખન કર્મ એટલે કે વાળના કફ, રક્ત વગેરે દોષોને ખોતરી કાઢવાનું છે. બકરીનું દૂધ રક્તગત દોષોનું શમન કરે છે. જ્યારે હાથીદાંતની મસી વાળના બંધારણમાં વપરાતાં ઉપયોગી તત્વો પૂરાં પાડે છે.